لوكا ماجنوتا

لوكا ماجنوتا (Luka Magnotta) (24 يوليه 1982 -) ممثل بورنوجرافى كندى ، اسمه الحقيقى ايريك كلينتون كيرك نيومان (Eric Clinton Kirk Newman)

 نشأته 
اتولد لوكا ماجنوتا يوم 24 يوليه 1982 فى ضاحية سكاربوره فى مدينة تورونتو فى مقاطعة اونتاريو فى كندا

 حياته الاجرامية 
فى سنة 2005 لوكا ابتدا حياته الاجراميه فى 3 عمليات نصب بعدما تقمص دور واحدة ست علشان يقدر  ياخد مبلغ قدره 10000 دولار امريكانى

كمان لوكا أنشا حسابات وهميه كثيره اوى لجذب الانتباه لمده سنين،  سنة  2007 طلع أشاعه ان فى كلام عن أرتباطه بكارلا هومولكا هيا من اكتر الشخصيات المكروهه فى كندا نظر لكونها قاتله وجوزها قاتل بردو، رغم كده لوكا فى اكتر من مقابله صحفيه أنكر معرفته بيها و إن متضرر من الاشاعه دي

رغم إن الشرطه نشرت خطاب بتفيد إن لوكا وكارلا اتقابلوا بس بسرعه  سحبت الشرطه التقرير ده وقالت إن مافيش ما يثبت صحه الكلام ده

بعدها لوكا قال إنه بيتعرض لخداع على الانترنت وانه بيتعرض كمان إنه مراقب على النت بس البوليس إكتشف ان لوكا عامل أكتر من 70 حساب على فيسبوك و 20 صفحه مختلفه تحت أسماء مختلفه

 مقتل جون لين 
فى 24 مايو 2012 تم مقتل الطالب الصينى من ووهان جون لين اللى بيدرس فى كليه هندسه وعلوم الكمبيوتر

تم ابلاغ الشرطه بإختفاء جون لين يوم 29 بعد 5 أيام من مقتله

يوم 25 مايو أتنشر فيديو على الانترنت بإسم "مجنون ومخرز تلج" فيه جون لين مربوط على سرير عريان .. لوكا سدد بعض الطعنات بمخرز التلج فى جسم جون لين بعد ما خدروه، بعد كده لوكا قطع أجزاء جسم جون لين وخلى الكلب يأكل جزء منها وبعدين مارس معاه الجنس بعد ما قطع الجثه

كمان الشرطه قالت إن هيا اخدت الفيديو كامل اللى فيه كمان لوكا و هو بيمارس عمليه أكل لحوم البشر.

لوكا بعد ما قطع أجزاء جون لين .. بعت أجزاء منه لحزب المحافظين فى كندا واجزاء للحزب الليبرالي، الحادثه أتعرفت عن طريق البواب اللى شايف جثه جوه شنطه مرميه، بعدها رصدوا الكاميرات وعرفوا مين هو القاتل .. بعدها أقتحموا شقه لوكا وفعل لقوا اثار دم جون لين على كل مكان فى الشقه، كمان لقوا جمله كتبها لوكا بيقول فيها إن كنت مابتحبش الانعكاسات، ما تبصش فى المرايه، أنا لا أهتم.. بخط أحمر

 المطارده 
لوكا اتطارد من الشرطه لاكتر من تهمه .. أولهم القتل العمد من الدرجه الاولى و إهانه الجثه و نشر مواد غير لائقه غير طبع أرسال جزء من جثه جون لين لرئيس الوزراء

31 مايو 2012 نشرت الانتربول صوره لوكا على موقعها الرسمى من ضمن المطلوبين دولى للتسليم، لوكا كان حجز طياره من مونتريال لباريس و أول ما وصل تعاقبوه بتليفونه ولكنه عرف يمشى فى اللحظه اللى البوليس وصل فيها، البوليس لقى فى اوضته حاجات زى مجلات اباحيه وشنطه تنفس صناعي، مانيوتا استخدم باسبور مزور بإسم كيرك تريميل, مانيوتا راح قعد عند من معارفه اللى عرفهم فى سنة 2010 أخر مره زار فيها باريس .. و إن صاحبه اللى راح قعد عنده ماكنش يعرف أى حاجه عن المشاكل اللى كان عاملها مانيوتا، بعدها لوكا خد الاتوبيس من فرنسا لبرلين فى المانيا..

 القبض على لوكا 
فى يوم 4 يونيه 2012 اتقبض على لوكا فى احدى كافيهات الانترنت فى العاصمه برلين بعد ما كان بيبحث عن اخر الاخبار عن نفسه حاول يكذب على البوليس فى المانيا ويقنعهم انه الشخص ال غلط قبل ما يعترف على نفسه ويعمل إثبات بالبصمات إنه هو لوكا مانيوتا

بعد كده ماجنوتا اتنقل من المانيا لكندا تانى واتعرض على المحكمه وخد سجن مدى الحياه.



 مصادر 

 لينكات برانيه 



تصنيف:ممثلين بورنوجرافيين
تصنيف:عارضين تعرى
تصنيف:ممثلين شبقيين
تصنيف:ممثلين بورنوجرافيين مثليين
تصنيف:مجرمين كنديين
تصنيف:قتالين قتلى
تصنيف:ممثلين بورنوجرافيين كنديين